Mikael Ymer

Mikael Wondwosen Ymer (født 9. september 1998 i Skövde) er en svensk tidligere tennisspiller. Han er en yngre bror av tennisspilleren Elias Ymer. Han la opp som spiller i 2023 etter at han ble utstengt i 18 måneder for brudd på dopingbestemmelsene

Ymer spilte sin første match i en ATP-turnering i oktober 2015 da han møtte Alexander Zverev i Stockholm Open. Han debuterte i Davis Cup senere samme måned og vant da mot Frederik Löchte Nielsen.

Han har nådd 3. runde ved tre anledninger i Grand Slam-sammenheng.

Bakgrunn 
Mikael Ymers far, Yemer Wondwosen, flyktet fra Etiopia til Sverige i 1987 på grunn av krigen mot Eritrea. Han kom til Skara hvor han traff Kelemework, som også kom fra Etiopia. Paret fikk tre sønner, og Mikael Ymer er nest eldst. I 2012 flyttet familien fra Skara til Bromma for at brødrene skulle gå på tennisakademiet Good to great og bli trent av blant andre Magnus Norman.

Referanser

Eksterne lenker 
 Mikael Ymer på Association of Tennis Professionals
 Mikael Ymer  på International Tennis Federation

Svenske tennisspillere
Dopingsaker i tennis